open-index/open-wikipedia-markdown huggingface dataset:
Аляксандраўскае (Аляксандраўскі раён)

**Аляксандраўскае** () — сяло ў Расіі, адміністрацыйны цэнтр Аляксандраўскага раёна Томскай вобласці і Аляксандраўскага сельскага паселішча. Размешчана па левым беразе ракі Об, за 670 км ад Томска. 

Клімат умераны кантынентальны.
## Насельніцтва 
Катэгорыя:Населеныя пункты Томскай вобласці
Катэгорыя:Населеныя пункты, заснаваныя ў 1924 годзе
Сасноваборск (значэнні)

**Сасновабо́рск **— тапонім у Расіі:
* Сасноваборск — горад у Краснаярскім краі.
* Сасноваборск — пасёлак гарадскога тыпу ў Пензенскай вобласці.
Зыранскае (Томская вобласць)

**Зыранскае** () — сяло ў Расіі, адміністрацыйны цэнтр Зыранскага раёна і Зыранскага сельскага паселішча Томскай вобласці.  Сяло размешчана на рацэ Чулым (прыток Обі), за 130 км ад абласнога цэнтра — горада Томска.

У сяле Зыранскае клімат умерана-халодны. На працягу года значная колькасць ападкаў, нават у сухія месяцы. Па класіфікацыі кліматаў Кёпена — вільготны кантынентальны клімат (індэкс Dfb) з цёплым летам і раўнамерным увільгатненнем на працягу года.
## Насельніцтва 
## Вядомыя ўраджэнцы і жыхары 
* Юрый Сямёнавіч Харын, беларускі матэматык

Катэгорыя:Населеныя пункты Томскай вобласці
Бакчар (сяло)

**Бакча́р** — сяло ў Томскай вобласці Расіі, адміністрацыйны цэнтр Бакчарскага раёна і Бакчарскага сельскага паселішча. Сяло размешчана на беразе ракі Галка, прытоку ракі Бакчар (басейн Обі). У сяле Бакчар умерана-халодны клімат, вялікая колькасць ападкаў нават у самыя засушлівыя месяцы. Па класіфікацыі кліматаў Кёпена — вільготны кантынентальны клімат (індэкс Dfb). Сярэдняя тэмпература паветра за год — 0,5 °C, сярэднегадавая норма ападкаў — 461 мм.
## Насельніцтва 
Катэгорыя:Населеныя пункты Томскай вобласці
Катэгорыя:Населеныя пункты, заснаваныя ў 1918 годзе
Каргасок

**Каргасок** () — сяло (да 1992 — пасёлак гарадскога тыпу) у Томскай вобласці Расіі, адміністрацыйны цэнтр Каргасокскага раёна і Каргасокскага сельскага паселішча. Каргасок размешчаны на левым беразе ракі Об, за 460 км ад Томска па аўтадарозе.

Клімат у сяле Каргасок умерана-халодны. Значная колькасць ападкаў на працягу года, нават у сухія месяцы. Па класіфікацыі кліматаў Кёпена — вільготны кантынентальны клімат з цёплым летам (індэкс Dfb). Сярэдняя гадавая тэмпература складае −1.7 °C, сярэднегадавая норма ападкаў — 502 мм.
## Насельніцтва 
## Вядомыя ўраджэнцы і жыхары 
* Віктар Валянцінавіч Рудскі

Катэгорыя:Населеныя пункты Томскай вобласці
Кажэўнікава (Томская вобласць)

**Кажэўнікава** () — сяло ў Томскай вобласці Расіі, адміністрацыйны цэнтр Кажэўнікаўскага раёна і Кажэўнікаўскага сельскага паселішча. Вёска размешчана на левым беразе Обі, за 109 км ад Томска. Ад Томскага аўтавакзала да Кажэўнікава штодня ходзіць некалькі аўтобусаў на маршруце № 537 «Томск — Кажэўнікава».
## Насельніцтва 
Катэгорыя:Населеныя пункты Томскай вобласці
Мельнікава (Томская вобласць)

**Мельнікава** () — сяло ў Томскай вобласці Расіі, адміністрацыйны цэнтр Шэгарскага раёна і Шэгарскага сельскага паселішча. 

У вёсцы сыходзяцца аўтатрасы федэральнага падпарадкавання, якія вядуць на поўдзень — у Новасібірскую вобласць, на захад — да Бакчара і Кедровага, на поўнач — да Калпашава, Парабелі і Каргаска і на ўсход — да Томска. Сяло размешчана на рацэ Мундраве за 4 км на захад ад ракі Об, за 64 км на захад ад Томска.
## Насельніцтва 
Катэгорыя:Населеныя пункты Томскай вобласці
Катэгорыя:Населеныя пункты, заснаваныя ў 1616 годзе
Малчанава (Томская вобласць)

**Малчанава** () — сяло, адміністрацыйны цэнтр Малчанаўскага раёна Томскай вобласці Расіі і Малчанаўскага сельскага паселішча.

Сяло размешчана на левым беразе Обі, за 196 км на поўнач ад Томска.
## Насельніцтва 
Катэгорыя:Населеныя пункты Томскай вобласці
Катэгорыя:Населеныя пункты, заснаваныя ў 1702 годзе
Малчанава

**Малчанава** — жаночая форма прозвішча Малчанаў, таксама тапонім.

## Прозвішча 
* Лідзія Аляксандраўна Малчанава, этнограф

## Тапонім 
* Малчанава (Томская вобласць)
Парабель (сяло)

**Парабель** () — сяло ў Томскай вобласці Расіі. Адміністрацыйны цэнтр Парабельскага раёна і Парабельскага сельскага паселішча.  Рачны порт. Праз Парабель праходзяць магістральныя нафтаправод Аляксандраўскае — Анжэра-Суджэнск і газаправод Ніжнявартаўск — Кузбас, вядзецца будаўніцтва паўночнай шыротнай аўтадарогі.
## Насельніцтва 
Катэгорыя:Населеныя пункты Томскай вобласці
Падгорнае (Томская вобласць)

**Падгорнае** () — сяло, адміністрацыйны цэнтр Чаінскага раёна Томскай вобласці Расіі. Адміністрацыйны цэнтр Падгорнскага сельскага паселішча. Насельніцтва — 4787 чалавек (2021). Сяло размешчана ў месцы ўпадзення ракі Ікса ў раку Чая (прыток Обі). За 5 км вышэй па цячэнні Іксы — Іксінская ГЭС (не дзейнічае).
## Насельніцтва 
Катэгорыя:Населеныя пункты Томскай вобласці
Тэгульдэт

**Тэгульдэт** — сяло ў Расіі, адміністрацыйны цэнтр Тэгульдэцкага раёна і Тэгульдэцкага сельскага паселішча Томскай вобласці. Сяло размешчана на рацэ Чулым (прыток Обі), за 245 км ад абласнога цэнтра г. Томска.

У вёсцы Тэгульдэт умерана-халодны клімат. Значная колькасць ападкаў на працягу года, нават у сухія месяцы. Па класіфікацыі кліматаў Кёпена — вільготны кантынентальны клімат з цёплым летам (індэкс Dfb). Сярэдняя тэмпература за год — 0,0 °C, сярэднегадавая норма ападкаў — 487 мм.
## Насельніцтва 
Катэгорыя:Населеныя пункты Томскай вобласці
Первамайскае (Томская вобласць)

**Первамайскае** () — сяло, адміністрацыйны цэнтр Первамайскага раёна і Первамайскага сельскага паселішча Томскай вобласці Расіі. Сяло размешчана на рацэ Чулым (прыток Обі), за 110 км ад абласнога цэнтра горада Томска, за 10 км ад горада Асіна.  Клімат умераны кантынентальны.
## Насельніцтва 
Катэгорыя:Населеныя пункты Томскай вобласці
Бекет

**Бекет** — прозвішча, тапонім.

## Прозвішча 
* Сэмюэл Бекет — ірландскі празаік, паэт, драматург, эсэіст
* Томас Бекет — адна з ключавых фігур у англійскай гісторыі XII стагоддзя

## Тапонім 
* Бекет (Карагандзінская вобласць)
* Бекет (Усходне-Казахстанская вобласць)
Рэфрэн (фільм)

**«Рэфрэн»** () — чорна-белы дакументальны фільм, зняты ў 1972 годзе польскім кінарэжысёрам Кшыштафам Кеслёўскім.

## Апісанне фільма 
Дакументальны фільм пра бюракратыю, звязаную з пахаваннямі. Гора і эмоцыі пераўтвараюцца ў лічбы і кучу папер. Потым нараджаюцца дзеці. І так працягваецца і працягваецца.

## Зноскі 
## Літаратура 
* 

## Спасылкі 
*  
* «Рэфрэн» на сайце «*FilmPolski.pl*»

Катэгорыя:Фільмы Польшчы 1972 года
Катэгорыя:Дакументальныя фільмы Польшчы
Катэгорыя:Кароткаметражныя фільмы Польшчы
Катэгорыя:Чорна-белыя фільмы Польшчы
Катэгорыя:Фільмы, знятыя ў Польшчы
Катэгорыя:Фільмы на польскай мове
Катэгорыя:Фільмы Кшыштафа Кеслёўскага
Катэгорыя:Фільмы па сцэнарыях Кшыштафа Кеслёўскага
Кшыштаф Рыбіньскі

**Кшыштаф Рыбіньскі** (нар. , Варшава) — польскі эканаміст.

## Біяграфія 
Атрымаў ступень доктара эканамічных навук у Варшаўскай школе эканомікі, мае таксама ступень магістра камп’ютарных навук. У розны час працаваў як кансультант Сусветнага банка, дырэктар праграм Фонду Сораса ў Цэнтральнай і Усходняй Еўропе, галоўны эканаміст і кіраўнічы дырэктар камерцыйных банкаў.

Пазней перайшоў на працу ў Нацыянальны банк Польшчы, дзе заняў пасаду віцэ-прэзідэнта, а потым стаў адным з партнёраў «Ernst & Young», дзе кіраваў групай эканамічнай стратэгіі.

У перыяд з 2010 па 2015 гады ён быў рэктарам варшаўскай Акадэміі фінансаў і бізнэсу «Вістула», а з 2015 па 2018-ы — рэктарам Новага эканамічнага ўніверсітэта імя Т. Рыскулава ў Казахстане.

У лютым 2023 года стаў рэктарам ЕГУ.

 

Катэгорыя:Рэктары Еўрапейскага гуманітарнага ўніверсітэта
Катэгорыя:Рэктары
Юрый Аляксандравіч Шапорын

**Юрый (Георгій) Аляксандравіч Шапорын** (; 27 кастрычніка [8 лістапада] 1887,  — , ) — савецкі, расійскі кампазітар, дырыжор, музычны педагог, грамадскі дзеяч. Народны артыст СССР (1954). Лаўрэат трох Сталінскіх прэмій (1941, 1946, 1952).

## Біяграфія 
З 1939 года выкладаў у Маскоўскай кансерваторыі імя П. І. Чайкоўскага (з 1939 года — прафесар класа інструментоўкі, з 1945 года — кампазіцыі, у 1948—1949 гадах — загадчык кафедры кампазіцыі). Сярод яго вучняў — Я. Ф. Святланаў, Р. К. Шчадрын, Э. М. Арцем’еў і іншыя вядомыя музыканты.

На працягу 1925—1936 гадоў працаваў у музычным выдавецтве «Трытон», шматразова абіраючыся старшынёй яго кіравання. Некаторыя яго творы былі надрукаваны ў «Трытоне», напрыклад, раманс «Пра што ты выеш, вецер начны».

У 1941—1942 гадах кіраваў ансамблем чырвонаармейскай песні ў Нальчыку, потым у Тбілісі. Знаходзячыся ў эвакуацыі ў Тбілісі, стварыў сімфанічныя сюіты са сваёй музыкі да фільмаў «Мінін і Пажарскі», «Сувораў» і «Кутузаў», у пасляваенныя гады — звярнуўся да вакальнай музыкі. Пасля заканчэння і першай пастаноўкі ў 1953 годзе оперы «Дзекабрысты» кампазітар стаў складаць значна менш, аддаючы перавагу выкладанню і музычнай крытыцы.

З 1939 года — член аргкамітэта, з 1948 года — член праўлення, у 1952—1966 гадах — сакратар Саюза кампазітараў СССР. Член Савецкага Камітэта абароны міру з 1955 года.

У 1948 годзе прадстаўляў савецкае музычнае мастацтва на Міжнародным з’ездзе кампазітараў і музычных дзеячаў у Празе.

У 1969 годзе быў выдадзены зборнік крытычных работ кампазітара («Выбраныя артыкулы»).

Катэгорыя:Кампазітары Расіі
Катэгорыя:Кампазітары СССР
Катэгорыя:Кампазітары XX стагоддзя
Катэгорыя:Кінакампазітары СССР
Катэгорыя:Кінакампазітары Расіі
Катэгорыя:Дырыжоры СССР
Катэгорыя:Дырыжоры Расіі
Катэгорыя:Дырыжоры XX стагоддзя
Катэгорыя:Музычныя педагогі XX стагоддзя
Катэгорыя:Музычныя педагогі СССР
Катэгорыя:Музычныя педагогі Расіі
Катэгорыя:Акадэмічныя музыканты СССР
Катэгорыя:Акадэмічныя музыканты Расіі
Катэгорыя:Оперныя кампазітары
Катэгорыя:Грамадскія дзеячы СССР
Крывашэіна (Томская вобласць)

**Крывашэіна** () — сяло, адміністрацыйны цэнтр Крывашэінскага раёна Томскай вобласці Расіі і Крывашэінскага сельскага паселішча, заснавана ў 1826 годзе. Размешчана на рацэ Об, якая актыўна змывае старую частку сяла, за 166 км на паўночны захад ад абласнога цэнтра г. Томска. 
## Насельніцтва 
Катэгорыя:Населеныя пункты Томскай вобласці
Леанід Сцяпанавіч Шабека

**Леанід Сцяпанавіч Шабека** (, в. Цясова, Салігорскі раён, Мінская вобласць — ) — беларускі спецыяліст у галіне апрацоўкі металаў ціскам, тэорыі і методыкі навучання матэматыцы, начартальнай геаметрыі. Доктар педагагічных навук (1996), кандыдат тэхнічных навук (1973), прафесар (1993).

## Біяграфія 
Скончыў Беларускі політэхнічны інстытут (1966; аспірантура, 1972).
    
Працаваў на Мінскім аўтамабільным заводзе (1966—1969, інжынер-механік, інжынер-канструктар), у Беларускім нацыянальным тэхнічным універсітэце (з 1973, прафесар кафедры «Інжынерная графіка машынабудаўнічага профілю», у 1974—2001 — загадчык кафедры), Беларускім дзяржаўным аграрным тэхнічным універсітэце (з 2005, прафесар кафедры «Інжынерная графіка», у 2011—2013 — загадчык кафедры).

Навуковыя інтарэсы: апрацоўка металаў ціскам; формаўтварэнне ў тэхналагічных працэсах; дыдактыка тэхнічнай творчасці; геаметра-графічная падрыхтоўка інжынераў.

## Бібліяграфія 
* Геометрическое обеспечение целостной графической подготовки инженера (системно-конструктивный подход) : диссертация … доктора педагогических наук в форме научного доклада : 13.00.02 : защищена 29.12.1995 : утверждена 00.00.1996 / Шабека Леони д Степанович ― Минск, 1995.
* Исследование высокоскоростного прессования металлов и сплавов без предварительного нагрева : автореферат диссертации … кандидата технических наук : 05.16.05 / Шабека Леонид Степанович. ― Минск, 1973.

## Літаратура 
* 
* Шабека Леонид Степанович // Республика Беларусь : энциклопедия : [в 7 т.]. — Минск, 2008. — Т. 7. — С. 559.
* Шабека Леонид Степанович // Кто есть кто : Доктора наук, профессора, заслуженные деятели науки и лауреаты премий Белорусской государственной политехнической академии : справочник. ― Минск, 2000. — С. 97.

Катэгорыя:Нарадзіліся ў Салігорскім раёне
Катэгорыя:Машынабудаўнікі СССР
Катэгорыя:Машынабудаўнікі Беларусі
Браханне на зоркі

«**Браханне на зоркі**» () — югаслаўская рамантычная камедыя. Прэм’ера адбылася ў 1998 годзе.

## Сюжэт 
Дзеянне адбываецца ў 1963 годзе ў правінцыйным югаслаўскім гарадку, дзе працуе гімназія.

Мы бачым выпускны клас і яго выкладчыкаў, якія развітаюцца адзін з адным праз два тыдні. Навучэнцы ўжо забылі пра заняткі, нашмат важнейшыя пытанні сяброўства і кахання. Гэта асабліва актуальна для Міхайла — хлопца, які спрабуе заваяваць сэрца дзяўчыны, да якой заляцаецца і яго брат. 

Катэгорыя:Фільмы 1998 года
Катэгорыя:Фільмы Сербіі
Катэгорыя:Фільмы Югаславіі
Катэгорыя:Кінакамедыі
Катэгорыя:Фільмы на сербскай мове
Любоўны настрой

«**Любоўны настрой**» (, ) — артхаусная драма, створаная ганконгскім рэжысёрам Вонг Карваем. Гэта адна з найважнейшых карцін у кар’еры Карвая, вядомага сваёй паэтычнай кінамовай. Яму блізка расказваць пра такіх людзей — рамантыкаў, якія шукаюць каханне ў бурлівым свеце. Прэм’ера адбылася ў 2000 годзе.

## Сюжэт 
Фільм расказвае гісторыю двух суседзяў, Чоу Мо Вана і Су Лі Жон, паміж якімі ўзнікае моцная сувязь і сяброўства. Чоу жанаты, Су замужам, і яны абое пачынаюць падазраваць сужэнцаў у здрадзе.

Каб разабрацца, што адбываецца паміж іх каханымі, Чоу і Су спрабуюць перадаць тое, што ёсць у жыцці іх сужэнцаў, як гульню, і гульня паступова пачынае ператварацца ў рэальнасць.

Катэгорыя:Фільмы 2000 года
Катэгорыя:Фільмы Кітая 2000 года
Катэгорыя:Культура Ганконга
Катэгорыя:Фільмы на кітайскай мове
Катэгорыя:Фільмы-драмы
Катэгорыя:Фільмы — лаўрэаты прэміі «Сезар» за найлепшы фільм
Улада месяца

«**Улада месяца**» () — амерыканская меладрама рэжысёра Нормана Джуісана. Галоўныя ролі выконваюць Шэр і Нікалас Кейдж. Прэм’ера адбылася ў 1987 годзе.

## Сюжэт 
Шэр увасабляе асобу Ларэты Кастарыні, 37-гадовай удавы, бухгалтаркі пахавальнага бюро. Жаніх просіць Ларэту запрасіць на вяселле свайго дзівакаватага брата Роні, але далей усё ідзе не па плане і паміж героямі ўзнікае пачуццё.

Гэтая чароўная і забаўная рамантычная камедыя ўзяла шмат узнагарод, у тым ліку і «Оскар» для Шэр за найлепшую жаночую ролю. Спытаеце, пры чым тут Месяц? Як кажа адзін з герояў, улада Месяца вялікая, бо ён прыцягвае жанчын да мужчын.
 

Катэгорыя:Фільмы 1987 года
Катэгорыя:Фільмы пра Нью-Ёрк
Катэгорыя:Фільмы ЗША 1987 года
Катэгорыя:Фільмы MGM
Катэгорыя:Рамантычныя кінакамедыі
Катэгорыя:Фільмы-меладрамы ЗША
Катэгорыя:Кінакамедыі ЗША
Катэгорыя:Кінакамедыі 1987 года
Катэгорыя:Фільмы на англійскай мове
Хімічная крыніца святла

**Хімічная крыніца святла** або хемілюмінесцэнтная крыніца святла — аўтаномная крыніца святла кароткачасовага дзеяння. Часцей за ўсе ўяўляе сабой празрыстую гнуткую пластыкавую трубку, запоўненую растворам люмінафора. Унутры змешчана шкляная капсула з рэчывам-актыватарам. Пры згінанні пластыкавай трубкі шкляная капсула пераломваецца («*актывацыя*»), актыватар змешваецца з люмінафорам, і пачынаецца хімічная рэакцыя, якая суправаджаецца выдзяленнем святла (эфект хемілюмінесцэнцыі). Часта выкарыстоўваецца каталітычная рэакцыя некаторых эфіраў шчаўевай кіслаты з перакісам вадароду ў прысутнасці люмінафора. У залежнасці ад хімічнай прыроды выкарыстанага люмінафора крыніца можа выпраменьваць святло розных колераў — ад зяленага да аранжавага. Звычайна бытавыя хімічныя крыніцы святла забяспечваюць узровень асвятлення каля 100 люкс адразу пасля актывавання, праз 10-15 хвілін працы ўзровень зніжаецца да 20-40 люкс.

Святло, якое выдзяляе хімічная крыніца, нельга ўключыць ці выключыць па жаданню, выкарыстаць такое прыстасаванне можна толькі адзін раз. Пасля выкарыстання адпрацаваная крыніца павінна ўтылізавацца, бо вадкасці, якія змяшчаюцца ў некаторых з іх, могуць выклікаць апёкі і раздражненне, калі трапяць на скуру.

## Выкарыстанне 
Хімічныя крыніцы святла выкарыстоўваюцца як крыніцы святла ў дайвінгу, турызме, спелеалогіі, як аварыйныя маякі для марскога транспарту, для асвятлення тунэляў, пры аварыйна-выратавальных работах і ліквідацыі надзвычайных сітуацый. Хімічныя крыніцы святла недарагія, пажарабяспечныя і воданепранікальныя, не баяцца высокага ціску і могуць захоўвацца на працягу доўгага часу.

## Зноскі 
Катэгорыя:Люмінесцэнцыя
Катэгорыя:Крыніцы святла
Факультэт тэхнічнага сэрвісу ў АПК БДАТУ

**Факультэт тэхнічнага сэрвісу ў АПК** — адзін з факультэтаў Беларускага дзяржаўнага аграрнага тэхнічнага ўніверсітэта.

## Гісторыя 
У 1966—1990 гадах функцыянаваў факультэт арганізацыі і тэхналогіі рамонту сельскагаспадарчых машын. У 2000 годзе адкрываецца факультэт «Тэхнічны сэрвіс у АПК».

## Спецыяльнасці 
* «Рамонтна-абслугоўваючая вытворчасць у сельскай гаспадарцы»
* «Матэрыяльна-тэхнічнае забеспячэнне аграпрамысловага комплексу»

## Кафедры 
* тэхналогіі і арганізацыя тэхнічнага сэрвісу
* тэхналогіі металаў
* механікі матэрыялаў і дэталяў машын
* бяспекі жыццядзейнасці
* інжынернай графікі
* замежных моў (№ 1)
* беларускай і рускай моў

## Дэканы 
* Юрый Аляксеевіч Сідарэнка (1967—1969),
* Міхал Трафімавіч Ткачоў (1969—1975),
* Андрэй Кузьміч Рэбрыеў (1975—1978),
* Георгій Вітольдавіч Сантаровіч (1978—1988),
* Юрый Іванавіч Цітоў (1988—1990),
* Уладзімір Пятровіч Міклуш (2000—?),
* Дзмітрый Анатолевіч Жданко (з кастрычніка 2020)

## Знакамітыя выпускнікі 
* Уладзімір Пятровіч Міклуш

## Спасылкі 
* Сайт факультэта 

 
Катэгорыя:Праспект Незалежнасці (Мінск)
Катэгорыя:З’явіліся ў 2000 годзе
Катэгорыя:2000 год у Мінску
Пяшко

**Пяшко** — прозвішча.

## Вядомыя носьбіты 
* Валянцін Валянцінавіч Пяшко (нар. 1983) — беларускі вучоны, кандыдат сельскагаспадарчых навук (2009), дацэнт (2015). Рэктар Гродзенскага дзяржаўнага аграрнага ўніверсітэта (з 2023 года);
* Іван Рыгоравіч Пяшко (нар. 1941) — беларускі пісьменнік.
Валянцін Валянцінавіч Пяшко

**Валянцін Валянцінавіч Пяшко** ( , Гродна, Гродзенская вобласць, БССР) — беларускі вучоны, кандыдат сельскагаспадарчых навук (2009), дацэнт (2015). Рэктар Гродзенскага дзяржаўнага аграрнага ўніверсітэта (з 2023 года).

## Біяграфія 
У 2000 годзе скончыў сярэднюю школу № 21 горада Гродна, у 2005 годзе — Гродзенскі дзяржаўны аграрны ўніверсітэт па спецыяльнасці «Заатэхнія». Пасля заканчэння ўніверсітэта працаваў заатэхнікам-селекцыянерам на эксперыментальнай базе „Натальеўск“ Чэрвеньскага раёна Мінскай вобласці. У 2006 годзе скончыў магістратуру, а ў 2009 годзе аспірантуру Гродзенскага дзяржаўнага аграрнага ўніверсітэта. З 2009 года працаваў у Гродзенскім дзяржаўным аграрным універсітэце вядучым інжынерам навуковага аддзела, начальнікам навуковага аддзела, прарэктарам па навуковай рабоце з 2019 па 2021 год, першым прарэктарам з 2021 па 2023 год .

17 студзеня 2023 года прызначаны рэктарам Гродзенскага дзяржаўнага аграрнага ўніверсітэта.

У красавіку 2024 года быў выбраны дэлегатам на Усебеларускі народны сход 7-га склікання ад мясцовых Саветаў дэпутатаў.

## Навуковая дзейнасць 
Галіна навуковых інтарэсаў — развядзенне, селекцыя, генетыка сельскагаспадарчых жывёл. Па выніках навуковых даследаванняў апублікавана 115 навуковых і метадычных работ, у тым ліку 9 манаграфій, 89 навуковых артыкулаў, 9 рэкамендацый вытворчасці, 6 вучэбна-метадычных дапаможнікаў, атрымана 2 патэнты на вынаходства.

## Крыніцы 
## Спасылкі 
* Ректором Гродненского государственного аграрного университета назначен Пешко Валентин Валентинович 

Катэгорыя:Рэктары Гродзенскага дзяржаўнага аграрнага ўніверсітэта
Катэгорыя:Селекцыянеры Беларусі
Катэгорыя:Дэлегаты Усебеларускага народнага сходу 7-га склікання
Коласаўка (Омская вобласць)

**Коласаўка** () — сяло, адміністрацыйны цэнтр Коласаўскага раёна Омскай вобласці Расіі. Размешчана на рацэ Оша, за 234 км ад Омска, за 178 км ад чыгуначнай станцыі Называеўская і за 70 км ад рачнога порта Тары. Насельніцтва — 4836 чалавек (2021).

Транспартная сувязь ажыццяўляецца аўтамабільным транспартам.

Катэгорыя:Населеныя пункты Омскай вобласці
Коласаўка

**Коласаўка** — тапонім.

## Беларусь 
* Коласаўка (Пухавіцкі раён)

## Расія 
* Коласаўка (Манастыршчынскі раён)
* Коласаўка (Омская вобласць)
Закаханы Шэкспір

«**Закаханы Шэкспір**» () — трагікамедыя рэжысёра Джона Мэдэна. Галоўныя ролі выконваюць Гвінет Пэлтрау і Джозеф Файнс. Прэм’ера адбылася ў 1998 годзе.

## Сюжэт 
Канец ХVІ ст. У Шэкспіра вялікія праблемы: няма натхнення, праблемы з грашыма, ды яшчэ і гаспадар тэатра патрабуе новую п’есу. Калі ўжо няма надзеі на змены ў лепшы бок, ён сустракае маладую арыстакратку, і тая змяняе яго жыццё.

## Крыніцы 
Катэгорыя:Фільмы 1998 года
Катэгорыя:Фільмы Universal Pictures
Катэгорыя:Фільмы пра Лондан
Катэгорыя:Фільмы пра тэатр
Катэгорыя:Фільмы пра акцёраў
Катэгорыя:Уільям Шэкспір
Катэгорыя:Фільмы пра каралеву Лізавету I
Катэгорыя:Фільмы-біяграфіі ЗША
Катэгорыя:Трагікамедыйныя фільмы ЗША
Катэгорыя:Гістарычныя фільмы ЗША
Катэгорыя:Гістарычныя фільмы пра XVI стагоддзе
Катэгорыя:Рамантычныя кінакамедыі
Катэгорыя:Фільмы ЗША 1998 года
Катэгорыя:Фільмы на англійскай мове
Катэгорыя:Фільмы — лаўрэаты прэміі BAFTA
Катэгорыя:Фільмы — лаўрэаты прэміі «Оскар» за «Найлепшы фільм»
Катэгорыя:Фільмы — лаўрэаты прэміі «Залаты глобус» за найлепшы фільм — камедыя ці мюзікл
Сядзельнікава (Омская вобласць)

**Сядзельнікава** () — сяло ў Омскай вобласці Расіі, адміністрацыйны цэнтр Сядзельнікаўскага раёна і Сядзельнікаўскага сельскага паселішча. Насельніцтва — 5033 жыхары (2021). Заснавана ў 1785 годзе. Знаходзіцца ў межах паўднёва-заходняй ускраіны Васюганскай раўніны, якая з’яўляецца складовай часткай Заходне-Сібірскай раўніны, на левым беразе ракі Уй, на вышыні 90 метраў над узроўнем мора. У ваколіцах сяла распаўсюджаны поймавыя кіслыя (у пойме ракі Уй) і дзярнова-падзолістыя пераважна глыбокападзолістыя глебы.

Па аўтамабільных дарогах адлегласць да абласнога цэнтра горада Омска складае каля 290 км, да найбліжэйшага горада Тара — 79 км.

Катэгорыя:Населеныя пункты Омскай вобласці
Ніжняя Омка (сяло)

**Ніжняя Омка** () — сяло, адміністрацыйны цэнтр Ніжняомскага раёна Омскай вобласці Расіі. Заснавана ў 1765 годзе. Насельніцтва — 4592 чалавекі (2021). Знаходзіцца ў межах Барабінскай нізіны, якая адносіцца да Заходне-Сібірскай раўніны, на правым беразе ракі Ом, крыху ніжэй вусця ракі Ачаірка. Вышыня цэнтра — 99 метраў над узроўнем мора.

Сяло знаходзіцца за 120 км на паўночны ўсход ад абласнога цэнтра горада Омска і за 25 км ад мяжы з Новасібірскай вобласцю. Найбліжэйшы горад Калачынск размешчаны за 71 км ад Ніжняй Омкі.

Катэгорыя:Населеныя пункты Омскай вобласці
Азова (Омская вобласць)

**Азова** () — сяло, адміністрацыйны цэнтр Азоўскага нямецкага нацыянальнага раёна і Азоўскага сельскага паселішча Омскай вобласці Расіі. Насельніцтва — 7545 чалавек (2021). Заснавана ў 1909 годзе. Размешчана за 46 км на паўднёвы захад ад абласнога цэнтра горада Омска.

Катэгорыя:Населеныя пункты Омскай вобласці
Катэгорыя:Населеныя пункты, заснаваныя ў 1909 годзе
Вялікія Укі

**Вялікія Укі** () — сяло ў Омскай вобласці Расіі, адміністрацыйны цэнтр Вялікаўкоўскага раёна і Вялікаўкоўскага сельскага паселішча. Насельніцтва — 3590 чал. (2021).

Па аўтамабільных дарогах адлегласць да абласнога цэнтра горада Омска складае каля 280 км, да найбліжэйшага горада Тара Омскай вобласці — 140 км.

Катэгорыя:Населеныя пункты Омскай вобласці
Катэгорыя:Населеныя пункты, заснаваныя ў 1735 годзе
Злавіць злодзея

«**Злавіць злодзея**» () — амерыканскі рамантычны дэтэктыў з мегазоркамі класічнага Галівуда Кэры Грантам і Грэйс Келі. Для актрысы гэта быў адзін з апошніх фільмаў у кар’еры, бо падчас здымак Келі пазнаёмілася з манакскім князем Рэнье III, які неўзабаве стаў яе мужам. Прэм’ера адбылася ў 1955 годзе.

## Сюжэт 
Знакаміты злодзей па мянушцы Кот даўно закінуў свой занятак і мірна жыве на віле, але тут на поўдні Францыі з’яўляецца яго пераймальнік, і ён даволі дзёрзкі. Кот разумее, што адзіная магчымасць для яго даказаць сваю невінаватасць — самому знайсці злодзея. Увагу мужчыны прыцягваюць амерыканскія турысткі Джэсі і Фрэнсіс Стывенс, маці і дачка, і ён не можа прайсці міма апошняй з іх.
## Акцёры і ролі 
* Брыжыт Абер — Даніэль Фусар

 

Катэгорыя:Фільмы 1955 года
Катэгорыя:Фільмы ЗША 1955 года
Катэгорыя:Дэтэктыўныя фільмы ЗША
Катэгорыя:Фільмы-трылеры ЗША
Катэгорыя:Фільмы на англійскай мове
Шэрбакуль

**Шэрбакуль** () — рабочы пасёлак у Омскай вобласці Расіі, адміністрацыйны цэнтр Шэрбакульскага раёна. Размешчаны за 91 км на паўднёвы захад ад Омска.

Насельніцтва — 6540 жыхароў (2021 год).

Заснаваны ў 1893 годзе перасяленцамі з Херсонскай губерні. Шэрбакуль размешчаны ў межах Ішымскай раўніны, якая з’яўляецца часткай Заходне-Сібірскай раўніны, на беразе возера Шэрбакуль, на вышыні 118 метраў над узроўнем мора. Па аўтамабільных дарогах адлегласць да абласнога цэнтра горада Омск складае 100 км.

Клімат рэзка кантынентальны.

Катэгорыя:Пасёлкі гарадскога тыпу Омскай вобласці
Горкаўскае (Омская вобласць)

**Горкаўскае** (; да 1936 года — Іконікаўскае) — рабочы пасёлак у Омскай вобласці Расіі, адміністрацыйны цэнтр Горкаўскага раёна і Горкаўскага гарадскога паселішча. Найбліжэйшая чыгуначная станцыя за 41 км у горадзе Калачынску. Заснаваны ў 1776 годзе.

Насельніцтва — 4838 чал. (2021). Пасёлак размешчаны ў паўночным лесастэпе, у межах Барабінскай нізіны. Па аўтамабільных дарогах адлегласць да абласнога цэнтра горада Омска складае каля 92 км, да найбліжэйшага горада Калачынска — 41 км.

## Вядомыя ўраджэнцы і жыхары 
* Барыс Цімафеевіч Надыкто, беларускі фізікахімік

Катэгорыя:Пасёлкі гарадскога тыпу Омскай вобласці
Пантэкорва

**Пантэкорва** — прозвішча.

## Вядомыя носьбіты 
* Бруна Максімавіч Пантэкорва — савецкі і расійскі фізік
* Джыла Пантэкорва — італьянскі рэжысёр, сцэнарыст
Самавар

. (1898—1919 гады)]]

**Самавар** — металічная пасудзіна для кіпячэння вады і падрыхтоўкі гарбаты. Першапачаткова вада награвалася ўнутранай топкай, якая прадстаўляе сабой высокую трубку, якая напаўняецца драўнянымі вуглямі. Пазней з’явіліся іншыя віды самавараў — газавыя, электрычныя і інш. У другой палове XX стагоддзя амаль паўсюдна выцесненыя электрычнымі самаварамі, электрычнымі чайнікамі і чайнікамі для пліт. Самы старажытны 3700-гадовы самавар быў знойдзены ў Шэкінскім раёне Азербайджана.

## Спасылкі 
Катэгорыя:Кухонная тэхніка
Катэгорыя:Чай
Катэгорыя:Руская народная культура
Знаменскае (Омская вобласць)

**Знаменскае** () — сяло ў Омскай вобласці Расіі, адміністрацыйны цэнтр Знаменскага раёна.

Заснавана ў 1666 годзе. Па аўтамабільных дарогах адлегласць да абласнога цэнтра горада Омска складае каля 350 км, да найбліжэйшага горада Тара — 51 км. Насельніцтва — 5223 чал. (2021).

Катэгорыя:Населеныя пункты Омскай вобласці
Катэгорыя:Населеныя пункты, заснаваныя ў 1666 годзе
Вядомыя асобы Жытоміра

]]
Вядомыя ўраджэнцы Жытоміра:

__NOTOC__
]]
]]
]]

## А 
* Рэс Мікітавіч Алімаў (1923—1984) — беларускі архітэктар. Кандыдат тэхнічных навук (1971).
* Андрэй Яўгенавіч Белагруд (1875—1933) — рускі і савецкі архітэктар, рэстаўратар, прафесар, рэктар Акадэміі Мастацтваў (1922 год), дэкан (1922—1928) архітэктурнага факультэта акадэміі.

## Б 
* Спірыдон (Бабскі) (1958—2011) — украінскі архірэй Украінскай праваслаўнай царквы Кіеўскага патрыярхата
* Тадэвуш Бароўскі (1922—1951) — польскі паэт, празаік і публіцыст з пакалення калумбаў.
* Аляксей Сямёнавіч Бурдзейны (1908—1987) — камандзір 2-га гвардзейскага Тацынскага танкавага корпуса 31-й арміі 3-га Беларускага фронту, гвардыі генерал-палкоўнік танкавых войскаў.

## В 
* Уладзімір Іосіфавіч Векслер (1907—1966) — савецкі фізік-эксперыментатар, прафесар.
* Уладзімір Паўлавіч Верхась (1928—2015) — беларускі гісторык.

## Г 
* Ян Барысавіч Гамарнік (1894—1937) — савецкі дзяржаўны і ваенны дзеяч, армейскі камісар 1-га рангу (1935).

## Д 
* Яраслаў Дамброўскі (1836—1871) — польскі і французскі рэвалюцыянер і ваенны дзеяч.

## Е 
* Уладзімір Рыгоравіч Ермакоў

## І 
* Уладзімір Іванавіч Ішчанка

## К 
* Уладзімір Галакціёнавіч Караленка
* Сяргей Паўлавіч Каралёў
* Святлана Леанідаўна Курылёва

## Л 
* Таццяна Літвіноўская (нар. 1989) — украінская валейбалістка.
* Сяргей Іванавіч Лугоўскі (1912—2002) — беларускі і расійскі вучоны, доктар тэхнічных навк. 
* Арцемій Маісеевіч Любовіч
* Аркадзь Люксембург
* Барыс Мікалаевіч Ляташынскі (1894—1968) — украінскі кампазітар, педагог, музычны дзеяч. Народны артыст Украіны.

## П 
* Васіль Уладзіміравіч Палійчук

## Р 
* Аляксандр Іосіфавіч Ротэнберг
* Святаслаў Тэафілавіч Рыхтэр

## Х 
* Марк Сяргеевіч Харытонаў

## Ш 
* Ігар Расціслававіч Шафарэвіч
* Марк Эмануілавіч Шнейдэрман
Італьянская забастоўка

**«Італьянская забастоўка»** (таксама **«абструкцыя»**, **«праца па правілах»**, **«белая забастоўка»**) — разнавіднасць забастоўкі, пры якой персанал літаральна прытрымліваецца працоўных і службовых інструкцый, нормаў пры адначасовым захаванні іх прысутнасці на працоўных месцах, адна з формаў пратэстнай барацьбы супраць пагаршэння працоўных адносін.

## Прыклады 
* Страйкі дальнабойшчыкаў у Расіі супраць сістэмы «Платон» таксама часта прымалі формы італьянскай забастоўкі: вадзіцелі масава паркаваліся ўздоўж трас, ездзілі з мінімальнай хуткасцю і пастаянна хадзілі па пешаходных пераходах.
* Падчас пратэстаў у Беларусі ў 2020 годзе, шэраг СМІ паведамляў аб італьянскіх забастоўках на такіх прадпрыемствах як «Беларуськалій», Мінскі аўтамабільны завод, Гродзенскі шклозавод, абапіраючыся на словы прадстаўнікоў так званых «страйкамаў» гэтых прадпрыемстваў.

Катэгорыя:Забастоўкі
Катэгорыя:Працоўнае права
Катэгорыя:Спосабы пратэсту
Суксун

**Суксу́н** () — рабочы пасёлак у Пермскім краі Расіі.

## Геаграфія 
Суксун размешчаны ў паўднёва-ўсходняй частцы Пермскага края, за 134 кіламетраў ад Пермі і за 30 кіламетраў ад мяжы са Свярдлоўскай вобласцю.

Пасёлак размешчаны на рацэ Суксунчык, якая з’яўляецца прытокам Сылвы. Пры будаўніцтве Суксунскага завода была арганізавана сажалка, па ўсходнім беразе якой развіваўся пасёлак, а супрацьлеглы бераг упіраецца ва ўсходні схіл Сылвенскага кража, з якога добра бачны пасёлак. Рака Суксун, на якой быў пабудаваны завод, была падзелена на дзве ракі: Суксунчык (паміж сажалкай і вусцем) і Сандушка (частка вышэй сажалкі).

Да 2007 года праз Суксун праходзіла федэральная траса Р242 Перм — Екацярынбург. У 2007 годзе быў здадзены ўчастак трасы ў абыход пасёлка. Чыгуначныя транспартныя зносіны з пасёлкам адсутнічаюць, найбліжэйшая буйная чыгуначная станцыя — Кунгур (50 кіламетраў).

## Гісторыя 
Першае летапіснае згадванне ў 1651 годзе.

У 1723 годзе Берг-калегія прыняла «ад Неўянскага камісара Мікіты Дзямідава» заяўку на будаўніцтва медзеплавільнага завода на рацэ Суксун. Распрацоўка Суксунскіх медных капей была пачата ў 1724 годзе, а ў студзені 1725 года прамыслоўцам Акінфіем Дзямідавым быў закладзены медзеплавільны завод, які пачаў працу 11 жніўня 1727 года, а з 15 студзеня 1729 года запрацаваў на поўную магутнасць. Завод вырабляў вычышчаную медзь як для дзяржаўнай замовы — для патрэб манетных двароў, так і гатункавую медзь для продажу на ўнутраным рынку.

У наступныя год-два на Суксунскім заводзе з’явіліся: «каменная фабрыка» для ліцця званоў і падрыхтоўкі латуні (зялёнай медзі); фабрыка для вытворчасці з медзі і латуні посуду, бытавога і царкоўнага начыння; фабрыка па вытворчасці самавараў. У 1841 годзе тут быў пабудаваны і пушчаны на ваду першы на Урале параход з жалезным корпусам «Мікіта Дзямідаў».

Пасля адмены прыгоннага права ў Суксуне з’яўляецца вялікая колькасць саматужных майстэрняў па вытворчасці самавараў і іншага меднага посуду.

20 чэрвеня 1933 года Суксун стаў пасёлкам гарадскога тыпу.

Летам 1941 года ў Суксун была эвакуіравана Віцебская акулярная фабрыка, якая змяніла асноўны профіль Суксунскага завода на ўвесь наступны перыяд. Па заданні Народнага камісарыята аховы здароўя СССР завод прыступіў да вытворчасці акулярных лінзаў і ахоўных акуляраў. З 1956 года завод цалкам перайшоў на выпуск лінзаў і акуляраў. У сувязі з гэтым ён быў перайменаваны ў Суксунскі оптыка-механічны завод. У цяперашні час завод спецыялізуецца на выпуску сродкаў індывідуальнай абароны (ахоўныя акуляры, шчыткі, каскі, навушнікі).

## Спасылкі 
Катэгорыя:Пасёлкі гарадскога тыпу Пермскага края
Катэгорыя:Населеныя пункты, заснаваныя ў 1651 годзе
Міжнародны прафсаюз работнікаў вытворчасці жаночага адзення

**Міжнародны прафсаюз работнікаў вытворчасці жаночага адзення** () — амерыканскі прафсаюз, які аб’ядноўваў работнікаў вытворчасці жаночага адзення і быў адным з першых прафсаюзаў, у склад якога ўваходзілі пераважна жанчыны.

Важную ролю ў развіцці прафсаюза адыграў ураджэнец Беларусі Давід Ісаак Дубінскі. Пры прэзідэнцтве Дубінскага ў прафсаюзе быў заключаны першы пакт у швейнай прамысловасці аб 35-гадзінным рабочым тыдні, створаны першы фінансуемы працадаўцам фонд водпускаў рабочых, фонды аховы здароўя і сацыяльнага забеспячэння і пенсійныя фонды.

Прафсаюз завяршыў сваю дзейнасць у 1995 годзе, аб’яднаўшыся з прафсаюзам рабочых швейнай і тэкстыльнай прамысловасці ў новую арганізацыю — UNITE, якая ў 2004 годзе аб’ядналася з прафсаюзам работнікаў гасцініц і рэстаранаў і ўтварыла .

## Крыніцы 
Катэгорыя:Прафсаюзы ЗША
Пачалма

**Па́чалма** () — пасёлак гарадскога тыпу ў Пензенскай вобласці Расіі, адміністрацыйны цэнтр Пачалмскага раёна.

## Геаграфія 
Пасёлак размешчаны за 146 км на захад ад Пензы і за 33 км ад горада Ніжні Ломаў. Чыгуначная станцыя на лініі Ражск — Пенза, праз пасёлак праходзіць аўтадарога Ніжні Ломаў — Башмакова.

## Гісторыя 
Заснаваны ў 1874 годзе як станцыйны пасёлак, названы па рацэ Пачалме, на якой размешчаны.

З 1948 года — пасёлак гарадскога тыпу.

## Насельніцтва 
## Вядомыя ўраджэнцы і жыхары 
* Яўген Васілевіч Новікаў (1924—1973) — савецкі спартсмен (цяжкая атлетыка) і спартыўны суддзя.

## Крыніцы 
Катэгорыя:Пасёлкі гарадскога тыпу Пензенскай вобласці
Уладзімір Пятровіч Міклуш

**Уладзімір Пятровіч Міклуш** (нар. , Беразіно, Мінская вобласць) — беларускі вучоны, кандыдат тэхнічных навук (1981), прафесар (2004).

## Біяграфія 
Нарадзіўся 13 верасня 1948 года ў Беразіно.

У 1971 годзе скончыў Беларускі інстытут механізацыі сельскай гаспадаркі. У 1971—1978 гадах працаваў старшым інжынерам, старшым навуковым супрацоўнікам галіновай навукова-даследчай лабараторыі рамонту машын «Белсельгастэхнікі».

У 1978—1983 гадах — асістэнт, у 1983—1995 гадах — дацэнт, у 1995—2000 гадах — загадчык кафедры тэхналогіі і арганізацыі тэхнічнага сэрвісу Беларускага дзяржаўнага аграрна тэхнічнага ўніверсітэта.

У 2000 годзе стаў дэканам факультэта тэхнічнага сэрвісу ў АПК Беларускага дзяржаўнага аграрна тэхнічнага ўніверсітэта.

## Навуковая дзейнасць 
Вобласць навуковых інтарэсаў: арганізацыя і эканоміка тэхнічнага сэрвісу, інавацыйныя адукацыйныя тэхналогіі ў навучальным працэсе.

Аўтар 90 навуковых і вучэбна-метадычных работ у галіне арганізацыі і тэхналогіі рамонтна-абслугоўваючай вытворчасці, у т.л. «Арганізацыя рамонтна-абслугоўваючай вытворчасці і праектавання прадпрыемстваў тэхнічнага сэрвісу АПК» (навучальны дапаможнік).

## Літаратура 
* Факультет «Технический сервис в АПК» / Белорусский государственный аграрный технический университет; [В. П. Миклуш и др.]. ― [Б. м. : б. и., 2008?]
* На очередном рубеже. Кн. 2 : БГАТУ в биографиях работников и выпускников : к 55-летию университета : в 2 кн. ― Минск, 2009.
 

Катэгорыя:Дэканы факультэта тэхнічнага сэрвісу ў АПК
Джозеф Файнс

**Джозеф Альберык Туіслтан-Уайкем-Файнс** (; нар. , Солсберы) — брытанскі акцёр, найбольш вядомы дзякуючы ролям Уільяма Шэкспіра ў фільме «Закаханы Шэкспір».

## Біяграфія 
Файнс нарадзіўся ў Солсберы, Уілтшыр, Англія. Ён — сын пісьменніцы Джэніфер Лэш і фатографа Марка Файнса. Самы малодшы з шасцярых дзяцей, ён быў выхаваны ў Заходнім Корку, Ірландыя. Яго браты — акцёр Рэйф Файнс, кампазітар Магнус Файнс і абаронца прыроды Джэйкаб Файнс. Яго сёстры Сафі Файнс і Марта Файнс — рэжысёры. Яго прыёмны брат Майкл Эмеры — археолаг. Ён даводзіцца траюрадным стрыечным братам сэру Ранульфу Файнсу.

Файнс вучыўся ў Ірландыі, затым у Ліхерст Свон Скул, прыватнай школе Солсберы, пасля яго навучанне працягнулася ў школе з гуманітарным ухілам. Потым ён на працягу года вучыўся ў мастацкай школе ў Сафалку, пасля чаго Файнс паступіў у Гілдхалскую школу музыкі і тэатра, якую скончыў у 1993 годзе.

## Выбраная фільмаграфія 
Катэгорыя:Акцёры Вялікабрытаніі
Катэгорыя:Акцёры тэлебачання Вялікабрытаніі
Катэгорыя:Акцёры XX стагоддзя
Катэгорыя:Акцёры XXI стагоддзя
Катэгорыя:Лаўрэаты прэміі Гільдыі кінаакцёраў ЗША
Васін

**Васін** — рускае прозвішча.

## Вядомыя носьбіты 
* Дзяніс Генадзевіч Васін (нар. 1989) — украінскі футбаліст.
* Уладзімір Паўлавіч Васін (1923—2001) — беларускі эканаміст, спецыяліст у галіне эканамічнай тэорыі, палкоўнік у адстаўцы.
Інжынерна-тэхналагічны факультэт БДАТУ

**Інжынерна-тэхналагічны факультэт ** — адзін з факультэтаў Беларускага дзяржаўнага аграрнага тэхнічнага ўніверсітэта. Факультэт быў створаны 1 студзеня 2011 года (загад рэктара ад 09.12.2010 № 666).

## Спецыяльнасці 
* 1-74 06 02 «Тэхнічнае забеспячэнне працэсаў захоўвання і перапрацоўкі сельскагаспадарчай прадукцыі»
* 1-74 06 07 «Кіраванне аховай працы ў сельскай гаспадарцы»
* 1-54 01 01 «Метралогія, стандартызацыя і сертыфікацыя (аграрна-прамысловы комплекс)»
* 1-59 80 01 «Ахова працы»
* 1-74 80 08 «Тэхналогія харчовых прадуктаў»

## Кафедры 
* «Тэхналогіі і тэхнічнае забеспячэнне працэсаў перапрацоўкі сельскагаспадарчай прадукцыі»
* «Кіраванне аховай працы»
* «Стандартызацыя і метралогія»
* «Прыкладная інфарматыка»
* «Хімія»
* «Псіхалогія і педагогіка»

## Дэканы 
* Андрэй Аляксандравіч Брэнч (з 2011)

## Спасылкі 
* Сайт факультэта 

 
Катэгорыя:Праспект Незалежнасці (Мінск)
Катэгорыя:З’явіліся ў 2011 годзе
Катэгорыя:2011 год у Мінску
Катэгорыя:Факультэты БДАТУ
Джыла Пантэкорва

**Джыльберта Пантэкорва** (, больш вядомы як **Джыла Пантэкорва**, ;  — ) — італьянскі кінарэжысёр, сцэнарыст і грамадскі дзеяч-камуніст.

Рэжысёр палітычных фільмаў «Капо» (антыфашысцкі, пра канцлагер), «Бітва за Алжыр» (антыкаланіяльны, пра барацьбы Фронту нацыянальнага вызвалення), «Кеймада» (пра паўстанне чорных рабоў на карыбскім востраве), «Аперацыя „Пачвара“» (пра барацьбу ЭТА з франкісцкім рэжымам). Уладальнік многіх нацыянальных і міжнародных прэмій, у тым ліку «Залатога льва», двойчы быў намінаваны на «Оскар».

## Біяграфія 
Нарадзіўся ў Пізе ў багатай яўрэйскай сям’і. Яго бацькі — Масіма і Марыя Пантэкорва — былі аднымі з самых заможных членаў яўрэйскай абшчыны горада (Масіма Пантэкорва разам з братамі кіраваў заснаванай іх бацькам Пелегрына Пантэкорва сеткай тэкстыльных фабрык). Брат фізіка Бруна Пантэкорва і генетыка Гвіда Пантэкорва.

У 1941—1956 гадах быў членам Італьянскай кампартыі, якую пакінуў пасля прыгнечання венгерскага паўстання, застаўшыся марксістам.

Сын Марка Пантэкорва — аператар, рэжысёр, сцэнарыст.

Катэгорыя:Кінарэжысёры Італіі
Катэгорыя:Сцэнарысты Італіі
Катэгорыя:Кінапрадзюсары Італіі
Катэгорыя:Кампазітары Італіі
Катэгорыя:Кінарэжысёры XX стагоддзя
Катэгорыя:Кінарэжысёры XXI стагоддзя
Катэгорыя:Лаўрэаты прэміі «Сярэбраная стужка»
Катэгорыя:Члены Італьянскай камуністычнай партыі
Катэгорыя:Камуністы Італіі
Катэгорыя:Марксісты
Катэгорыя:Рэвалюцыянеры Італіі
Катэгорыя:Антыкаланіялісты
Каменкаўскі сельсавет (Горацкі раён)

**Ка́менкаўскі сельсавет** — былая адміністрацыйна-тэрытарыяльная адзінка ў складзе Горацкага раёна Магілёўскай вобласці. Цэнтр — вёска Каменка.

Утвораны 21 жніўня 1925 года як Каменкаўскі (Каменскі) сельсавет у складзе Горацкага раёна Аршанскай акругі БССР. Пасля скасавання акруговай сістэмы 26 ліпеня 1930 года ў Горацкім раёне БССР, з 20 лютага 1938 года — Магілёўскай вобласці. 16 ліпеня 1954 года скасаваны, тэрыторыя далучана да Горскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1925 годзе
Катэгорыя:Сельсаветы Беларусі, скасаваныя ў 1954 годзе
Мікалай Іванавіч Бохан

**Мікалай Іванавіч Бохан** (, в. Карпавічы, Вілейскі раён, Мінская вобласць — ) — беларускі спецыяліст у галіне аўтаматызацыі сельскагаспадарчай вытворчасці. Кандыдат тэхнічных навук (1963), прафесар (1985).

## Біяграфія 
Скончыў Беларускі інстытут механізацыі сельскай гаспадаркі (1957).
    
Працаваў на Заходняй машынавыпрабавальнай станцыі (навуковы супрацоўнік), АН БССР (лабараторыя сельскагаспадарчага прымянення торфу, канструктар), Цэнтральным навукова-даследчым інстытуце механізацыі і электрыфікацыі сельскай гаспадаркі Нечарназёмнай зоны СССР (навуковы супрацоўнік), Беларускім дзяржаўным аграрным тэхнічным універсітэце (з 1967, інжынерна-тэхналагічны факультэт, кафедра тэхналогіі і тэхнічнага забеспячэння працэсаў перапрацоўкі сельскагаспадарчай прадукцыі, прафесар, вядучы навуковы супрацоўнік, у 1975—1978, 1999—2003 — загадчык кафедры, 1978—1988 — прарэктар па навуковай рабоце).

Памёр 17 чэрвеня 2017 года, пахаваны на радзіме.

Навуковыя інтарэсы: механізацыя і аўтаматызацыя працэсаў сельскагаспадарчай вытворчасці; сродкі аўтаматызацыі рамонту і аднаўлення сельскагаспадарчай тэхнікі; нетрадыцыйная энергетыка; аднаўляльныя крыніцы энергіі.

## Узнагароды 
Знакі «Выдатнік сацыялістычнай сельскай гаспадаркі», «Вынаходнік СССР», медалі ВДНГ СССР і інш.

## Літаратура 
* Исследование резания торфа дисковыми фрезами и автоматического регулирования глубины фрезерования : автореферат диссертации … кандидата технических наук / Н. И. Бохан. — Минск, 1963.

## Бібліяграфія 
* Бохан Мікалай Іванавіч / А. В. Нікіфараў // Беларуская энцыклапедыя : у 18 т. — Мінск, 2004. — Т. 18, кн. 1. — С. 354.
* Бохан Мікалай Іванавіч // Памяць : Вілейскі раён. — Мінск, 2003. — С. 568—569.
* Бохан Николай Иванович // На очередном рубеже : БГАТУ в биографиях работников и выпускников : к 55-летию университета : в 2 кн. ― Минск, 2009. — Кн 2. — С. 68.

Катэгорыя:Выдатнікі сацыялістычнай сельскай гаспадаркі
Уладзімір Паўлавіч Васін

**Уладзімір Паўлавіч Васін** (, в. Башкатава, Мцэнскі раён, Арлоўская вобласць, Расія — ) — беларускі эканаміст, спецыяліст у галіне эканамічнай тэорыі, палкоўнік у адстаўцы. Доктар эканамічных навук (1972), прафесар (1973). Удзельнік Вялікай Айчыннай вайны.

## Біяграфія 
Скончыў Ваенна-палітычная акадэмія імя У. І. Леніна (1952; ад’юнктура, 1955).

Працаваў у Беларускай ваеннай акрузе (1945—1948), вышэйшых ваенных вучэбных установах Ленінграда, Масквы, Румыніі (з 1955), Мінскам вышэйшам інжынернам радыётэхнічнам вучылішчы войск ППА (1959—1968, дацэнт кафедры марксізму-ленінізму), Беларускім дзяржаўным універсітэце (1968—1977, дацэнт кафедры палітычнай эканоміі), Беларускім аграрным тэхнічным універсітэце (1977—1993, загадчык кафедры палітычнай эканоміі).

Навуковыя інтарэсы: мілітарызм і мілітарызацыя эканомікі; дзяржаўна-манапалістычны капіталізм; дзяржаўнае рэгуляванне эканомікі; прыбытак; ваенна-прамысловы комплекс ЗША; сацыялістычныя грамадскія адносіны.

## Бібліяграфія 
* Империалистический милитаризм — угроза человечеству : диссертация … доктора экономических наук : 08.00.00 / Васин Владимир Павлович. — Минск, 1970.
* Обеспечение максимальной капиталистической прибыли монополиями путем империалистических войн и милитаризации хозяйства (1939—1954 г.) : автореферат диссертации … кандидата экономических наук / Васин В. П. — Москва, 1955.

## Літаратура 
* Васин Владимир Павлович // Республика Беларусь : энциклопедия : [в 7 т.]. — Минск, 2006. — Т. 2. — С. 598.
* Васін Уладзімір Паўлавіч // Беларуская савецкая энцыклапедыя : у 12 т. — Мінск, 1974. — Т. 11. — С. 602.
* Васін Уладзімір Паўлавіч // Беларуская энцыклапедыя : у 18 т. — Мінск, 1997. — Т. 4. — С. 30.
* Васін Уладзімір Паўлавіч // Прафесары і дактары навук Беларускага дзяржаўнага універсітэта, 1921—2001. — Минск, 2001. — С. 44—45.
* Васин Владимир Павлович // Вклад ученых БГУ в развитие экономического образования и экономической мысли Беларуси / Т. И. Адамович [и др.]. — Минск, 2002. — С. 166.
Факультэт прадпрымальніцтва і кіравання БДАТУ

**Факультэт прадпрымальніцтва і кіравання ** — адзін з факультэтаў Беларускага дзяржаўнага аграрнага тэхнічнага ўніверсітэта. Факультэт быў створаны 1 жніўня 1996 года

## Спецыяльнасці 
* *1-74 01 01 Эканоміка і арганізацыя вытворчасці ў галінах аграпрамысловага комплексу*
* *1-26 02 02 Менеджмент, напрамак спецыяльнасці 1-26 02 02 07 Менеджмент (інфармацыйны)*
* *1-25 01 07 Эканоміка і кіраванне на прадпрыемстве, спецыялізацыя*
** *1-25 01 07 15 Эканоміка і кіраванне на прадпрыемстве аграпрамысловага комплексу*

## Кафедры 
* Эканоміка і арганізацыя прадпрыемстваў аграпрамысловага комплексу
* Эканамічная тэорыя і права
* Эканамічная інфарматыка
* Мадэляванне і прагназаванне эканомікі аграпрамысловага комплексу
* Улік, аналіз і аўдыт
* Менеджмент і маркетынг
* Вышэйшая матэматыка

## Дэканы 
* Вячаслаў Паўлавіч Сцепанцоў (1996—2004)
* Леанід Піліпавіч Догіль (2004—2010)
* Міхайлоўскі (2010)
* Іна Міхайлаўна Марозава (2010—2015)
* Уладзімір Міхайлавіч Сінельнікаў (2015-?)
* Святлана Васільеўна Бондар

## Спасылкі 
* Сайт факультэта 

 
Катэгорыя:Праспект Незалежнасці (Мінск)
Катэгорыя:З’явіліся ў 1996 годзе
Катэгорыя:1996 год у Мінску
Катэгорыя:Факультэты БДАТУ
Салтаім

**Салтаім** () — возера на поўдні Заходне-Сібірскай раўніны. Знаходзіцца ў Круцінскім раёне Омскай вобласці Расіі, уваходзіць у сістэму Вялікіх Круцінскіх азёр (Ік, Салтаім, Тэніс).

Плошча — 146 км². Сярэдняя глыбіня — 0,9 м, найбольшая — 1,7 м. Жыўленне пераважна снегавое. Высокія ўзроўні ў маі-чэрвені, нізкія — у верасні-кастрычніку. Ледастаў у канцы кастрычніка, крыгаход у маі. Злучана з возерам Тэніс.

У возера Салтаім упадаюць рэкі Кітэрма (выток з возера Ік) і Чэлдак.

Катэгорыя:Азёры Омскай вобласці
Катэгорыя:Басейн Іртыша
Бальшарэчча (Омская вобласць)

**Бальшарэчча** () — рабочы пасёлак у Омскай вобласці Расіі. Адміністрацыйны цэнтр Бальшарэчанскага раёна і Бальшарэчанскага гарадскога паселішча. Размешчаны на левым беразе ракі Іртыш і на рацэ Вялікая, за 205 км на поўнач ад Омска і за 98 км ад Тары.

Насельніцтва — 9731 чал. (2021).

Катэгорыя:Пасёлкі гарадскога тыпу Омскай вобласці
Красны Яр (Любінскі раён)

**Красны Яр** () — рабочы пасёлак у Любінскім раёне Омскай вобласці Расіі. Насельніцтва — 5429 чал. (2021). Заснаваны ў 1752 годзе. Размешчаны за 48 км на паўночны захад ад абласнога цэнтра горада Омск на федэральнай трасе Р402 Цюмень — Ішым — Омск і за 18 км ад раённага цэнтра рабочага пасёлка Любінскі. Клімат рэзка кантынентальны.

Катэгорыя:Пасёлкі гарадскога тыпу Омскай вобласці
Руская Паляна (рабочы пасёлак, Омская вобласць)

**Руская Паляна** () — рабочы пасёлак у Омскай вобласці Расіі, адміністрацыйны цэнтр Руска-Палянскага раёна і Руска-Палянскага гарадскога паселішча.

Насельніцтва — 6060 чал. (2021).

Заснаваны ў 1907 годзе. Пасёлак размешчаны ў межах Ішымскай раўніны, якая з’яўляецца часткай Заходне-Сібірскай раўніны. Знаходзіцца за 160 км на поўдзень ад Омска, за 20 км ад дзяржаўнай мяжы з Рэспублікай Казахстан.

Катэгорыя:Пасёлкі гарадскога тыпу Омскай вобласці
Верхазім

**Верхазім** () — пасёлак гарадскога тыпу ў Пензенскай вобласці Расіі.

## Геаграфія 
Пасёлак размешчаны за 35 км на паўднёвы захад ад Кузнецка на высокім лясістым беразе ракі Кадады.

## Гісторыя 
Заснаваны як вёска ў другой палове XVIII стагоддзя, верагодна, у прамысловых мэтах. У 1785 годзе ўладальнікам вёскі быў самы знакаміты памешчык Гарадзішчанскага павета Пензенскай губерні граф Андрэй Пятровіч Шувалаў, які меў у павеце 1322 прыгонныя душы.

У 1856 годзе купец Дэбердзееў пабудаваў тут невялікую суконную фабрыку на рацэ Кададзе, насупраць в. Верхазім, ад якой перайшла і назва фабрычнага пасёлка.

У 1938 годзе населены пункт атрымаў статус пасёлка гарадскога тыпу.
## Насельніцтва 
Катэгорыя:Пасёлкі гарадскога тыпу Пензенскай вобласці
Паўлаградка

**Паўлаградка** () — рабочы пасёлак, адміністрацыйны цэнтр Паўлаградскага раёна Омскай вобласці Расіі. Цэнтр Паўлаградскага гарадскога паселішча. Насельніцтва — 7218 жыхароў (2021). Заснаваны ў 1898 годзе. Пасёлак знаходзіцца за 99 км на поўдзень ад Омска, за 18 км на поўнач ад дзяржаўнай мяжы з Рэспублікай Казахстан.

Катэгорыя:Пасёлкі гарадскога тыпу Омскай вобласці
Катэгорыя:Населеныя пункты, заснаваныя ў 1898 годзе
Зяметчына

**Зяметчына** () — пасёлак гарадскога тыпу ў Пензенскай вобласці Расіі, адміністрацыйны цэнтр Зяметчынскага раёна.

## Геаграфія 
Пасёлак размешчаны на паўночным захадзе Пензенскай вобласці, за 212 км ад Пензы, пры ўпадзенні ракі Машня ў Вышу. Пасёлак займае плошчу 1406 га.

## Гісторыя 
Упершыню Зяметчына згадваецца ў 1684 годзе як сяло Раджзественскае. Гэтае імя атрымана па Хрыстараждзественскай царкве, пабудаванай у вёсцы (не захавалася). Назва «Зяметчына» сустракаецца ў дакументах пачынаючы з 1722 года і звязана, як мяркуюць, з земцамі (бортнікамі) — здабытчыкамі мёду ад дзікіх пчол. Акрамя бортніцтва першыя пасяленцы займаліся таксама сельскай гаспадаркай, паляваннем, дзёгцярным і гарбарным промысламі.

У лістападзе 1938 года населены пункт атрымаў статус пасёлка гарадскога тыпу.
## Насельніцтва 
## Спасылкі 
Катэгорыя:Пасёлкі гарадскога тыпу Пензенскай вобласці
Таўрычаскае

**Таўрычаскае** — тапонім.

## Казахстан 
* Таўрычаскае (Усходне-Казахстанская вобласць)

## Расія 
* Таўрычаскае (Омская вобласць)